**Adatkezelési tájékoztató és hozzájáruló nyilatkozat**

**a Rövidfilm pályázat „Az igazság védelmében” keretében végzett adatkezeléshez**

1. **Adatkezelési tájékoztató**
2. **Adatkezelő**

Megnevezés: Büntetés-végrehajtás Országos Parancsnoksága (a továbbiakban: BVOP)

Székhely: 1054 Budapest, Steindl Imre utca 8.

Postacím: 1245 Budapest, Pf. 1046

E-mail cím: bv@bv.gov.hu

Telefon: 06-1/301-8100

Fax: 06-1/302-5799

Képviselő neve: Dr. Tóth Tamás bv. vezérőrnagy országos parancsnok

Adatvédelmi tisztviselő neve és elérhetőségei: Dr. Bodó Bernadett bv. ezredes (Tel.: 06-1/301-8414, E-mail: bvop-hivatal@bv.gov.hu)

1. **A kezelt adatok köre és az adatkezelés célja**

A pályázat benyújtása során rendelkezésre bocsátott személyes adatok (pályázó neve, lakcíme, anyja neve, telefonszáma, a 18. életévét be nem töltött pályázó esetén a törvényes képviselő neve, lakcíme, telefonszáma, a felvételen szereplő személyek arcképmása) kezelésének célja a beérkező pályamunkák elbírálása eredményeként kiválasztott nyertesek értesítése, díjazása, valamint a nyertes művek további felhasználása.

1. **Az adatkezelés jogalapja**

Az Európai Parlament és a Tanács (EU) 2016/679 Rendelete (2016. április 27.) a természetes személyeknek a személyes adatok kezelése tekintetében történő védelméről és az ilyen adatok szabad áramlásáról, valamint a 95/46/EK irányelv hatályon kívül helyezéséről (a továbbiakban: GDPR)

6. cikk (1) bekezdés 1) pontja szerinti hozzájárulás a név, a telefonszám lakcíme, anyja neve esetében,

9. cikk (2) bekezdés a) pontja szerinti hozzájárulás az arcképmás esetében.

A hozzájárulás megadásával a pályázónak lehetősége nyílik a *Rövidfilm pályázat „Az igazság védelmében”* elnevezésű pályázaton való részvételre, ennek keretében pályaműve elbírálására.

A pályázati felhívásban foglaltak alapján a díjazott pályázó rövidfilmjét a BVOP felhasználási szerződés kötését követően nyilvánosságra hozza, erre tekintettel a hozzájárulás ebben az esetben kiterjed a felvételen szereplő személyes adatok nyilvánosságra hozatalára a BVOP hivatalos honlapján, a sajtóban és egyéb nyomtatott, elektronikus és online kiadványokban a pályamű a szerzői jogról szóló 1999. évi LXXVI. törvényben foglaltaknak megfelelő felhasználása érdekében.

A hozzájárulás megadásával a pályázó kifejezetten hozzájárul ahhoz, hogy a nyeremények átadásáról készülő, arcképét tartalmazó felvételeket a BVOP akár teljes egészében, akár részleteiben későbbi reklám-promócióhoz idő- és alkalombeli korlátozás nélkül és külön díjazás nélkül felhasználja.

A hozzájárulás megadása önkéntes, mellőzése a benyújtott pályamű érvénytelenségét eredményezi, azonban semmilyen hátrányos jogkövetkezménnyel vagy kárral nem jár.

A hozzájárulás bármely időpontban visszavonható, mely nem érinti a visszavonás előtt a hozzájárulás alapján végrehajtott adatkezelés jogszerűségét. A hozzájárulás visszavonása a pályázat visszavonásának minősül.

1. **A kezelt személyes adatok megőrzésének időtartama**

A köziratokról, a közlevéltárakról és a magánlevéltári anyag védelméről szóló 1995. évi LXVI. törvény, valamint a közfeladatot ellátó szervek iratkezelésének általános követelményeiről szóló 335/2005. (XII. 29.) Korm. rendelet rendelkezéseinek megfelelően a Büntetés-végrehajtás Országos Parancsnokságához mint közfeladatot ellátó szervhez továbbított iratok nyilvántartásba vételre kerülnek, és az eljárás lezárultát követően irattárban elhelyezve az irat selejtezéséig, illetve levéltárba adásáig kezeli a szerv az abban szereplő személyes adatokat.

A nyertes pályaművekben szereplő személyes adatok további kezelésére a felhasználási szerződésben foglaltaknak megfelelően kerül sor.

1. **Az adatkezelés körülményeivel összefüggő további érdemi tények**

Az adatkezelés során a Büntetés-végrehajtás Országos Parancsnoksága megfelelő műszaki és szervezési intézkedésekkel gondoskodik a kezelt személyes adatok megfelelő szintű biztonságának biztosításáról, ennek érdekében pályázati eljárás során az adatokhoz kizárólag az elbírálásban közreműködő személyek rendelkeznek hozzáférési jogosultsággal, továbbá az adatokhoz hozzáférési jogosultsággal rendelkezők köre minden esetben dokumentált, visszakereshető, ellenőrizhető.

Az adatkezelés során adattovábbításra, illetve adatfeldolgozó igénybevételére nem kerül sor.

1. **Az adatkezeléssel kapcsolatos jogok és jogorvoslati lehetőségek**

A GDPR 15-18. cikkében foglaltaknak megfelelően jogosult

* a hozzáféréshez való jog érvényesülése érdekében tájékoztatást kérni személyes adatai kezeléséről, valamint kérni a kezelt személyes adatok rendelkezésre bocsátását,
* a helyesbítéshez való jog érvényesülése érdekében kérni a kezelt személyes adatok helyesbítését, illetve kiegészítését,
* a törléshez való jog érvényesülése érdekében kérni a kezelt személyes adatok törlését;
* az adatkezelés korlátozásához való jog érvényesülése érdekében kérni az adatkezelés korlátozását.

Az adatkezeléssel kapcsolatos jogok érvényesítése érdekében kérelmét továbbíthatja a BVOP részére az 1. pontban feltüntetett elérhetőségek valamelyikén.

Az adatkezeléssel kapcsolatos jogok érvényesítésének korlátozása, kérelme elutasítása, vagy a személyes adatok kezelésére vonatkozó jogszabályok megsértése esetén a Nemzeti Adatvédelmi és Információszabadság Hatósághoz fordulhat (székhely: 1125 Budapest, Szilágyi Erzsébet fasor 22/C., telefon: 06/1/391-1400, e-mail: ugyfelszolgalat@naih.hu).

A személyes adatok kezelésére vonatkozó jogszabályok megsértése esetén jogosult továbbá bírósághoz fordulni. Az ügy elbírálása a törvényszék hatáskörébe tartozik, a per az érintett választása szerint az adatkezelő székhelye vagy az érintett lakóhelye alapján illetékes törvényszék előtt indítható meg. A törvényszékek felsorolását és elérhetőségeit az alábbi linken keresztül tekintheti meg:

<http://birosag.hu/torvenyszekek>.

1. **Hozzájáruló nyilatkozat**

Az adatkezelési tájékoztatót, valamint a pályázati felhívást és a részletes tájékoztatót elolvastam, megértettem és jelen nyilatkozat aláírásával hozzájárulásomat adom, hogy a Büntetés-végrehajtás Országos Parancsnoksága személyes adataimat/a felügyeletem alatt álló kiskorú adatait kezelje.

A pályázó neve:

Lakcíme:

Anyja neve:

A 18. életévét be nem töltött pályázó esetén a törvényes képviselő(k) neve:

Budapest, 2019. hó nap

…..………………….……….…….

 Pályázó/Törvényes képviselő